
	ZADEVA:
	Zakon o spremembi in dopolnitvah Zakona o investicijah v javne zdravstvene zavode, katerih ustanovitelj je Republika Slovenija – predlog za obravnavo




1.	Predlog sklepa vlade

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na ... seji dne … sprejela naslednji
 
 
SKLEP
 
1.  Vlada Republike Slovenije je določila besedilo predloga Zakona o spremembi in dopolnitvah Zakona o investicijah v javne zdravstvene zavode, katerih ustanovitelj je Republika Slovenija, in ga predloži Državnemu zboru v obravnavo po nujnem postopku.
 
2. Vlada Republike Slovenije Državnemu zboru predlaga, da predlog Zakona o spremembi in dopolnitvah Zakona o investicijah v javne zdravstvene zavode, katerih ustanovitelj je Republika Slovenija, in predlog Zakona o zagotavljanju finančnih sredstev za investicije v slovensko zdravstvo obravnava na isti seji zaradi njune vsebinske povezanosti in potrebe po sočasni objavi v Uradnem listu Republike Slovenije.  
 
 
 
mag. Janja Garvas
generalna sekretarka
 
 

 
 
 
Prejmejo:
-         Državni zbor Republike Slovenije,
-         Ministrstvo za zdravje,
-         Služba Vlade RS za zakonodajo,
-         Ministrstvo za finance,
-         Ministrstvo za notranje zadeve in javno upravo,
-         Generalni sekretariat Vlade Republike Slovenije.

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

Vlada predlaga, da se gradivo obravnava po nujnem postopku na podlagi prvega odstavka 143. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 – odl. US, 111/21, 58/23 in 35/24; v nadaljnjem besedilu: Poslovnik DZ), saj je sprejetje zakona nujno zaradi preprečitve težko popravljivih posledic za delovanje države.
 
Ker je predlog Zakona o spremembi in dopolnitvah Zakona o investicijah v javne zdravstvene zavode, katerih ustanovitelj je Republika Slovenija, vezan na spremembe proračuna Republike Slovenije za leti 2027 in 2028 (ki se na podlagi 164. člena Poslovnika DZ tudi sprejemajo po nujnem postopku), je nujno potrebno, da se obravnava skupaj z njimi, saj sicer lahko pride do težko popravljivih posledic za delovanje države.
 
Prav tako vlada predlaga, da se predlog Zakona o spremembi in dopolnitvah Zakona o investicijah v javne zdravstvene zavode, katerih ustanovitelj je Republika Slovenija, in predlog Zakona o zagotavljanju finančnih sredstev za investicije v slovensko zdravstvo nujno obravnavata na isti seji zaradi njune vsebinske povezanosti in potrebe po sočasni objavi v Uradnem listu Republike Slovenije. 
 

3.	Osebe, odgovorne za strokovno pripravo in usklajenost gradiva

- dr. Tadej Ostrc, minister
- Simon Novak, državni sekretar
- Gabriela Börc Smolič, v. d. direktorja Urada Republike Slovenije za investicije v zdravstvu
 
 

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

- dr. Tadej Ostrc, minister
- Simon Novak, državni sekretar
- Gabriela Börc Smolič, v. d. direktorja Urada Republike Slovenije za investicije v zdravstvu

6.	Kratek povzetek gradiva

Zakon o investicijah v javne zdravstvene zavode, katerih ustanovitelj je Republika Slovenija (Uradni list RS, št. 90/15) v prvem odstavku 5. člena določa vire sredstev za investicijska vlaganja v javne zdravstvene zavode. Natančneje je v 2. točki navedene določbe določeno, da se kot vir sredstev za investicijska vlaganja šteje tudi 50 % neporabljenih pravic porabe integralne proračunske postavke ministrstva, pristojnega za zdravje, pri čemer se kot neporabljene pravice porabe šteje razlika med sprejetim proračunom tekočega leta in podpisanimi odredbami po stanju na dan 8. december tekočega leta, ki se izločajo na podračun proračunskega sklada. Nadalje zakon v 3. točki prvega odstavka 5. člena določa izjemo, na podlagi katere lahko vlada na predlog ministrstva, pristojnega za finance, določi, da se na proračunski sklad prenese tudi več kot 50% neporabljenih pravic porabe iz 2. točke prvega odstavka 5. člena zakona, če to omogočajo javnofinančne razmere. 
 
Vlada Republike Slovenije (v nadaljnjem besedilu: Vlada) je s sklepom št. 41003-5/2026/2 z dne 16. 7. 2026 naložila predlagateljem finančnih načrtov, med katere spada tudi ministrstvo, pristojno za zdravje, da med drugim pripravijo predloge zakonov oziroma drugih predpisov za znižanje odhodkov proračuna Republike Slovenije. Prav tako je Vlada pozvala predlagatelje finančnih načrtov, pri katerih so ustanovljeni proračunski skladi, da opravijo analizo učinkovitosti svojih proračunskih skladov in da v primerih, ko se sredstva teh skladov ne porabljajo tekoče, nemudoma pripravijo spremembe relevantnih zakonov na način, da se prosta sredstva vrnejo v integralni proračun. 
 
Na podlagi navedenega je ministrstvo, pristojno za zdravje, pripravilo predlog Zakona o spremembi in dopolnitvah Zakona o investicijah v javne zdravstvene zavode, katerih ustanovitelj je Republika Slovenija, s katerim se spreminja določba glede virov sredstev za investicijska vlaganja, ki se nanaša na neporabljene pravice porabe integralne proračunske postavke ministrstva, pristojnega za zdravje.
 
 

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	ne

	b)
	usklajenost pravnega reda Republike Slovenije s pravnim redom Evropske unije,
	ne

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	ne



8.	Predstavitev ocene finančnih posledic

Ni podatka.

9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo ni bilo predmet sodelovanja z javnostjo.

Obrazložitev:
Na podlagi sedmega odstavka 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) se pri pripravi spremembe zakona javnosti ne povabi k sodelovanju, saj je predlog zakona del predloga rebalansa državnega proračuna.


11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.


12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

   PREDLAGATELJ
Dr. Tadej Ostrc
                                                                                                    minister

